**CENU APTAUJAS UZAICINĀJUMS Nr. VS 24/25**

“Seguma remonts Riņķa ielā, Ventspilī”

1. **Pasūtītājs:** Pašvaldības SIA “Ventspils siltums”, reģ. Nr.40003007655,

Juridiskā adrese – Talsu ielā 84, Ventspilī, LV-3602, tālrunis 63602200.

Kontaktpersona– PSIA “Ventspils siltums” Tehniskais direktors Eduards Bonfelds, tālrunis: 63602000,
e-pasts: eduards.bonfelds@ventspils.lv

1. **Paredzamā līgumcena**: līdz 20`000 EUR.
2. Līguma izpildes termiņš - līdz 2024.gada 15.jūnijam.

Pretendents var piedāvāt īsāku līguma izpildes termiņu, kā arī iesniedzot darbu veikšanas grafiku, pretendentam jānorāda objekta izpildes termiņi.

1. **Piedāvājums iepirkumam iesniedzams līdz 2024.gada 9.aprīlim, plkst.10:00.**
	1. Piedāvājumu Cenu aptaujai var iesūtīt pa pastu ar piegādi Talsu ielā 84, Ventspilī, vai pa e-pastu: iepirkumi.vsiltums@ventspils.lv (ieskenēts piedāvājums).
	2. Saņemtos piedāvājumus Pasūtītāja kontaktpersona reģistrē sarakstā to iesniegšanas secībā, norādot pretendentu, piedāvājuma iesniegšanas datumu un laiku, un piedāvāto līgumcenu.
	3. Pasūtītājs nodrošina, lai līdz piedāvājumu iesniegšanas termiņa beigām netiktu izpausts piedāvājumu iesniedzēju saraksts.
	4. Pasūtītājs pretendentu, kuram būtu piešķiramas līguma slēgšanas tiesības, izslēdz no dalības cenu aptaujā, ja pretendentam ir pasludināts maksātnespējas process, apturēta tā saimnieciskā darbība vai pretendents ir likvidēts; vai, ja ir konstatēts, ka dienā, kad pieņemts lēmums par līguma slēgšanas tiesību piešķiršanu, pretendentam ir nodokļu parādi, kas kopsummā pārsniedz 150 euro.
2. **Piedāvājumā jāiesniedz:**
	1. Pretendenta piedāvātā līgumcena – jānorāda piedāvājuma vēstulē pēc noteiktas formas (Pielikums Nr.1).
	2. Darbu izmaksu aprēķini saskaņā ar darbu apjomu tabulu (Pielikumā Nr.2. – sadaļa *Darbu apjomu saraksts*). Pirms piedāvājuma iesniegšanas, Pretendentam jāievērtē visi nepieciešamie papildus materiāli un darbi, kas nav minēti, bet bez kuriem nebūtu iespējama būvdarbu pareiza izpilde.
	3. Pretendentam – juridiskai personai jābūt reģistrētam Latvijas Republikas Būvkomersantu reģistrā ar attiecīgiem speciālistiem (ceļu būvdarbu vadītājs) šīs cenu aptaujas darbu realizēšanai. Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka, ja tas tiks atzīts par uzvarētāju, līdz līguma slēgšanas dienai (ne vēlāk, kā desmit darba dienu laikā no lēmuma paziņošanas) tiks reģistrēts Latvijas Republikas Būvkomersantu reģistrā.
3. **Tehniskā specifikācija.**
	1. **Vispārējās prasības:**
		1. Seguma remonts Ganību un Riņķa ielā Ventspilī atbilstoši nolikumam saskaņā ar tāmi, tehnisko specifikāciju un shēmu Pielikumos Nr.2, 3.1, 3.2, 3.3. atbilstoši spēkā esošajiem būvnormatīviem. Objekta remonta uzsākšanas laiks (diena) saskaņojams ar Pasūtītāja pārstāvi.
		2. Jautājumu gadījumā vērsties pie Pasūtītāja pārstāvja – Gundara Brieža, tālrunis: 29474949, jeb elektroniski – atsūtot pieprasījumu uz e-pastu: gundars.briedis@ventspils.lv .
		3. Objektam ir būvatļauja, kurā tiks veiktas izmaiņas, papildinot to ar jauno seguma atjaunošanas būvdarbu veicēju.
	2. **Prasības:**
		1. Seguma remonts jāveic atbilstoši betona bruģakmens ieklāšanas tehnoloģijai, pēc esošā bruģakmens seguma un izlīdzinošās kārtas demontāžas veikt esošās šķembas kārtas 0/45 mm izlīdzināšanu, un nepieciešamībās gadījuma papildināšanu un sablīvēšanu, jaunas minerālmateriala izlīdzinošās kārtas un betona bruģakmens seguma izbūve.
		2. Uz šķembu kārtas 0/45 mm pirms minerālmateriāl izlīdzinošās kārtas izbūves ir jāveic nestspējas pārbaudes testi katrā remontējamā posmā.
		3. Remonta posmu salaiduma vietas ar esošiem bruģiem jāveido bez piegriešanas.
		4. Pēc bruģakmens seguma posma remonta spraugas aizpildīt, pieslaucīt ar smilts maisījumu, aizliegts izmanto spraugu aizpildīšanai jūras smilts.
		5. Riņķa ielā remontējamos posmos seguma remonti jāveic izmantojot esošo bruģi ar 15% bruģa nomaiņu uz jaunu.
	3. **Būvdarbu veikšanas nosacījumi.**
		1. Objektā darbus veikt pēc iespējas īsākā termiņā.
		2. Aizliegts smilts vai grunts masu ar transporta riteņiem iznest uz blakus pieguļošām ielām un laukumiem. Pretendentam veikt patstāvīgu ielu tīrīšanu. Ja pasūtītājs konstatē smilšu, grunts, būvgružu u.c. sanesumus uz blakus pieguļošām ielām, tad pasūtītājs organizē smilts, grunts savākšanu un ietur no pretendenta līgumsummas smilts savākšanai iztērēto summu divkāršā apjomā.
		3. Objektā pastāvīgi jānodrošina kārtība un tīrība. Pēc pirmā aizrādījuma 4 (četru) stundu laikā ir jālikvidē trūkumi.
		4. Ja būvniecības procesā tiek bojāta kāda no esošajām inženierkomunikācijām, tad tās jāatjauno 4 (četru) stundu laikā no konstatēšanas brīža.
		5. Pēc būvdarbu pabeigšanas remontzonai pieguļošo teritoriju atjaunot sākotnējā vai labākā stāvoklī.
		6. Personālam, strādājot ielas sarkano līniju robežās, jābūt atstarojošam aizsargtērpam atbilstoši darba aizsardzības prasībām.
		7. Pasūtītājs ir tiesīgs darba izpildes procesā veikt kontroles pārbaudes un uzmērījumu gan izpildītajiem darbiem, gan pielietotajiem materiāliem.
		8. Neatbilstības gadījumā jāveic operatīvi pasākumi noteiktā kvalitātes līmeņa nodrošināšanai. Ja paveikto darbu kvalitāte neatbilst prasībām, Pasūtītājs attiecīgo darbu pieņem, kad Pretendents veicis papildus pasākumus un panācis šī darba kvalitātes atbilstību Pasūtītāja prasībām. Pasūtītājam ir tiesības veikt kontroles pārbaudes un uzmērījumus.

**Pielikumi:**

1. Piedāvājuma vēstule – Pielikums Nr.1;
2. Darbu apjomu saraksts – Pielikums Nr.2;
3. Shēma – Pielikums Nr.3.

Pašvaldības SIA “Ventspils siltums” tehniskais direktors \_\_\_\_\_\_\_\_\_\_\_\_\_\_\_E.Bonfelds

19.03.2024.

***Pielikums Nr.1***

**PIEDĀVĀJUMA VĒSTULE**

2024.gada \_\_\_.\_\_\_\_\_\_\_\_\_\_\_

Iesniedzams

Pašvaldības SIA “Ventspils siltums” iepirkumu komisijai.

Iepirkums: “Seguma remonts Riņķa ielā, Ventspilī”

Identifikācijas Nr. VS 24/25.

# Kopējā līgumcena EUR \_\_\_\_\_\_\_\_\_\_\_\_\_ (bez PVN 21%)

**PVN 21 % EUR \_\_\_\_\_\_\_\_\_\_\_\_\_\_\_**

**Kopā ar PVN 21% EUR \_\_\_\_\_\_\_\_\_\_\_\_\_\_\_**

**Kopējā līguma izpildes termiņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Šim piedāvājumam un Jūsu rakstiskai piekrišanai ir jāveido starp mums saistošs līgums. Mēs apzināmies, ka Jums nav saistoši pieņemt jebkuru piedāvājumu vai jebkuru piedāvājumu ar zemāko līgumcenu.*

*Ar šo mēs apstiprinām, kā šis piedāvājums paredz tādu derīguma termiņu un nodrošinājumu, kādu prasa iepirkuma dokumenti, un garantējam sniegto ziņu patiesumu un precizitāti. Mēs piekrītam visām prasībām, kas izvirzītas pretendentiem šī iepirkuma dokumentos.*

*Pilnvarotās personas paraksts un zīmogs:*

*Parakstītāja vārds, uzvārds un amats:*

*Piedāvājuma iesniedzējas firmas nosaukums:*

*Adrese:*